stanford-oval/wikipedia huggingface dataset:
สิม
ประเภท > สิมอีสาน

ลักษณะโดยทั่วไปของสิม แบ่งเป็น 2 ประเภทหลักตามสภาพของแหล่งที่ตั้ง คือ สิมน้ำและสิมบก สิมน้ำ เป็นสิมที่ตั้งอยู่กลางน้ำ เช่น สระ หนอง บึง ส่วนใหญ่เป็นอาคารที่สร้างอย่างชั่วคราวสำหรับวัดที่ยังไม่มีวิสุงคามสีมา ส่วนใหญ่สิมบกเป็นสิมที่ตั้งอยู่บนแผ่นดิน มีลักษณะเป็นอาคารถาวร นอกจากนี้ สิมยังแบ่งตามลำดับอายุก่อนหลังและลักษณะร่วมในรูปแบบได้เป็น 4 ประเภท คือ สิมก่อผนังแบบดั้งเดิม สิมโถง สิมก่อผนังรุ่นหลัง และสิมแบบผสม
สิมอีสานที่วัดป่าแสงอรุณ จังหวัดขอนแก่น เป็นสิมที่การท่องเที่ยวแห่งประเทศไทยยกให้เป็นสิมอีสานตัวอย่าง
ด้านยุคสมัยของสิมอีสาน สามารถจำแนกได้เป็น 4 ช่วงเวลา ดังนี้
สิมอีสานในยุคก่อน พ.ศ. 2475 มีอิทธิพลศิลปะสถาปัตยกรรมแบบอย่างวัฒนธรรมลาวล้านช้างเป็นวัฒนธรรมกระแสหลัก โดยสิมอีสานล้วนมีรูปแบบลักษณะแบบอย่างศิลปะลาวล้านช้างในรูปแบบสายสกุลช่างพื้นบ้าน ตัวอย่าง เช่น สิมวัดกลางมิ่งเมือง จังหวัดร้อยเอ็ด วัดพระเหลาเทพนิมิต วัดศรีคุณเมือง จังหวัดเลย วัดมโนภิรมย์ จังหวัดมุกดาหาร ซึ่งล้วนมีอิทธิพลศิลปะแบบอย่างสายสกุลช่างหลวงล้านช้างทั้งทางตรงและทางอ้อม
สิมอีสานช่วง พ.ศ. 2475–2500 เป็นยุคหลังเปลี่ยนแปลงการปกครอง เป็นสิมที่ได้รับการผสมผสานกับสกุลช่างอื่น เช่น สิมวัดทุ่งศรีเมือง จังหวัดอุบลราชธานี มีลักษณะศิลปะเชิงช่างหลวงล้านช้างผสานกับสกุลช่างหลวงกรุงเทพฯ ยุคต้น ถือเป็นสิมต้นแบบของสกุลช่างเมืองอุบลที่มีลักษณะไทย หรือสิมที่ได้รับการผสมผสานกับช่างญวน เช่น สิมวัดธรรมละ จังหวัดอุบลราชธานี จนตั้งแต่ พ.ศ. 2483 เป็นต้นมา นโยบายรัฐนิยมแห่งความเป็นไทย มีการผลิตสร้างแบบโบสถ์ สำเร็จรูป ก ข ค ของกรมศิลปากรซึ่งออกแบบโดยพระพรหมพิจิตร จึงเป็นสิมที่ได้รับอิทธิพลไทยชัดเจนขึ้น
สิมอีสานช่วง พ.ศ. 2500–2534 เป็นยุคที่มีการขยายสาขาวัดป่าเป็นจำนวนมาก งานช่างศาสนาคารในยุคนี้มักแสดงออกและผลิตซ้ำถึงความเป็นไทย มากกว่าการสร้างสรรค์ในลักษณะลาว สิมมีการพัฒนาสู่สิมร่วมสมัย เช่น สิมวัดศาลาลอย จังหวัดนครราชสีมา
สิมอีสานช่วง พ.ศ. 2534–ปัจจุบัน มีลักษณะการสร้างสรรค์ศิลปะศาสนาคารอีสานมีความหลากหลายอย่างที่ไม่เคยมีมาก่อน พัฒนารูปแบบงานในแบบฉบับของตนเอง เช่น สิมวัดล้านขวด และวัดสิรินธรวรารามภูพร้าว เป็นต้น
วัดพระเหลาเทพนิมิต สิมอีสานในยุคก่อน พ.ศ. 2475
วัดทุ่งศรีเมือง สิมอีสานช่วง พ.ศ. 2475–2500
วัดศาลาลอย สิมอีสานช่วง พ.ศ. 2500–2534
วัดสิรินธรวรารามภูพร้าว สิมอีสานช่วง พ.ศ. 2534–ปัจจุบัน
ประเภท > สิมในศิลปะลาว

นักวิชาการลาว แบ่งสิมออกเป็น 3 ประเภท คือ สิมหลวงพระบาง สิมเวียงจันทน์ และสิมเซียงขวาง (เชียงขวาง) ต่อมาเมื่อเมืองหลวงพระบางประกาศขึ้นเป็นมรดกโลก ยูเนสโกได้แบ่งสิมออกเป็นสี่รูปแบบ คือ แบบหลวงพระบางหนึ่ง สอง สาม และรูปแบบอย่างไทย ส่วนนักวิชาการไทย แบ่งออกเป็น 5 รูปแบบ ได้แก่ แบบหลวงพระบางดั้งเดิม แบบเวียงจันทน์ แบบเซียงขวาง แบบไทลื้อ สิมแบบผสมผสาน และสิมอิทธิพลรัตนโกสินทร์
สิมหลวงพระบาง มีแผนผังเป็นรูปสี่เหลี่ยมผืนผ้า นิยมทำมุขโถงด้านหน้าที่เรียกว่า "เซีย" โครงสร้างหลังคามีความอ่อนช้อย หลังคาปีกนกที่แผ่กว้างและแอ่นโค้งคลุมลงเกือบถึงพื้น มีการซ้อนหลังคา ที่เรียกว่า "เทิบ" บ้างซ้อน 2 หรือ 3 ชั้น สิมชนิดนี้แอ่นโค้งมากกว่าสิมเซียงขวาง อีกเอกลักษณ์คือ สร้างช่อฟ้าบนสันหลังคา นิยมตกแต่งฝาผนังด้วยลายฟอกคำ ซึ่งมีเรื่องราวเกี่ยวกับชาดก สีหน้า (หน้าบัน) นิยมตกแต่งด้วยรวงผึ้ง ตัวอย่างสิมแบบนี้เช่น วัดเชียงทอง
สิมเวียงจันทน์ พัฒนามาจากสิมหลวงพระบาง อาคารไม่สูงมากนัก โครงสร้างหลังคาสูงกว่าสิมหลวงพระบาง มีลักษณะแอ่นโค้งเล็กน้อยไม่ลาดต่ำ ไม่อ่อนช้อยและแผ่กว้างเท่าสิมหลวงพระบาง สิมกลุ่มนี้ได้รับอิทธิพลศิลปะรัตนโกสินทร์ในส่วนงานประดับตกแต่ง เช่น ซุ้มประตู หน้าต่าง คันทวย หน้าบัน ตัวอย่างสิมกลุ่มนี้ เช่น วัดองค์ตื้อมหาวิหาร
สิมเซียงขวาง (เชียงขวาง) มีขนาดเล็กและเรียบง่าย โครงสร้างหลังคาลาดชั้นเดียวและมีการซ้อนหลังคาเล็กตรงกลาง นิยมทำคันทวยรูปช้างสามเหลี่ยม ตัวอย่างสิมเช่น วัดสุวรรณคีลี ที่หลวงพระบาง
สิมไทลื้อ มีแผนผังเป็นรูปสี่เหลี่ยมผืนผ้า และไม่นิยมสร้างมุขด้านหน้า นิยมสร้างหลังคา 2 ชั้น โดยมักซ้อนชั้นหลังคาเป็นทรงจั่วตามแนวยาวของสิม หลังคาชั้นล่างเป็นหลังคาปีกนกคลุมรอบตัวอาคารทั้ง 4 ด้าน นิยมมีคอสองซึ่งเป็นแผงไม้เชื่อมระหว่างชั้นหลังคา ตัวอย่างสิมเช่น วัดปากคาน
สิมแบบผสมผสาน เป็นสิมที่สร้างมาระยะหลัง มีการผสมผสานหลายสกุลช่างเข้าด้วยกัน เช่น สิมวัดวัดใหม่สุวรรณภูมาราม ที่ผสมผสานรูปแบบสิมไทลื้อ หลวงพระบาง และเซียงขวาง เข้าด้วยกัน
สิมอิทธิพลรัตนโกสินทร์ มีลักษณะคล้ายอุโบสถในศิลปะรัตนโกสินทร์ สิมมีความสูงเพรียวกว่าสกุลช่างอื่น นิยมสร้างเป็นอาคารยกพื้นสูง มีการใช้เสาและโครงสร้างหลังคาสูง หลังคามีการซ้อนชั้น 2–4 ชั้น นิยมทำคันทวยรูปพญานาค สีหน้า (หน้าบัน) มีการแกะสลักเต็มพื้นที่ ซุ้มประตูหน้าต่างตกแต่งอย่างไทย เช่น พระอินทร์ทรงช้างเอราวัณ ตัวอย่างสิมเช่น สิมวัดป่าฮวก
วัดเชียงทอง (สิมหลวงพระบาง)
วัดองค์ตื้อมหาวิหาร (สิมเวียงจันทน์)
วัดสุวรรณคีลี (สิมเซียงขวาง)
วัดปากคาน (สิมไทลื้อ)
วัดใหม่สุวรรณภูมาราม (สิมแบบผสมผสาน)
วัดป่าฮวก (สิมอิทธิพลรัตนโกสินทร์)
บรรณานุกรม

หนังสือสถานภาพผลงานทางวิชาการ สาขาสถาปัตยกรรมในประเทศไทย ผู้เขียน วิมลสิทธิ์ หรยางกูร,วีระ อินพันทัง,สันติ ฉันทวิลาสวงศ์
พรรณธิพา สุวรรณี. "สิมพื้นแบบบ้านภาคอีสานในเขตเมืองอุบลราชธานี" (PDF). สำนักหอสมุดกลาง.
อักษรมุลตานี

| อักษรมุลตานี แม่แบบ:Script/Multani |
| --- | --- |
ตัวอย่างอักษรมุลตานี ค.ศ.1880
ชนิด:  อักษรสระประกอบ 
ช่วงยุค: ประมาณคริสต์ศตวรรษที่ 18–20
ทิศทาง: ซ้ายไปขวา 
ภูมิภาค: ภูมิภาคมุลต่นในแคว้นปัญจาบ และสินธ์ตอนเหนือ
ภาษาพูด: ภาษาซะราอีกี
อักษรที่เกี่ยวข้อง
ระบบแม่: พราหมีคุปตะศารทาลัณฑาอักษรมุลตานี
ระบบพี่น้อง: อักษรคุรมุขี, อักษรขุทาพาที, อักษรโขชกี, อักษรมหาชนี
ISO 15924
ISO 15924: Mult (323), ​Multani
ยูนิโคด
ยูนิโคดแฝง: Multani
ช่วงยูนิโคด: U+11280–U+112AF  Final Accepted Script Proposal
 บทความนี้ประกอบด้วยสัญกรณ์การออกเสียงในสัทอักษรสากล (IPA) สำหรับคำแนะนำเบื้องต้นเกี่ยวกับสัญลักษณ์ IPA โปรดดู วิธีใช้:สัทอักษรสากล  สำหรับความแตกต่างระหว่าง [ ], / / และ ⟨ ⟩ ดูที่ สัทอักษรสากล § วงเล็บเหลี่ยมและทับ
อักษรมุลตานี เป็นอักษรชนิดหนึ่งในตระกูลอักษรพราหมี มีต้นกำเนิดในภูมิภาคมุลตาน ของแคว้นปัญจาบทางตอนเหนือของประเทศปากีสถาน ใช้ในการเขียนภาษาซะราอีกี แม้ว่าปัจจุบันจะเลิกใช้ไปแล้ว แต่ก็เป็นอักษรในทางประวัติศาสตร์ที่มีบันทึกเป็นลายลักษณ์อักษรอยู่
คำว่า มุลตานี ที่เขียนเป็นอักษรมุลตานีสมัยใหม่
ยูนิโคด

อักษรมุลตานได้รับการบรรจุในยูนิโคดเวอร์ชัน 8.0 ซึ่งออกมาในเดือนมิถุนายน 2015 ช่วงรหัสคือ U+11280 – U+112AF
อังสนา บุณโยภาส

ผู้ช่วยศาสตราจารย์ อังสนา บุณโยภาส (เกิด 9 พฤศจิกายน พ.ศ. 2500) อดีตหัวหน้าภาควิชาภูมิสถาปัตยกรรม คณะสถาปัตยกรรมศาสตร์ จุฬาลงกรณ์มหาวิทยาลัย มีความเชี่ยวชาญพิเศษทางด้านการวางแผนการท่องเที่ยว และสารสนเทศภูมิศาสตร์ (GIS) เพื่อการวางแผนออกแบบสิ่งแวดล้อม และมีผลงานวิชาการที่โดดเด่นในเรื่องที่เกี่ยวข้องกับการพัฒนาฟื้นฟูพื้นที่ดินบราวน์ฟิลด์หรือที่ดินที่เคยพัฒนามาก่อนแล้วเสื่อมโทรมถูกทิ้งร้าง (Brownfield)
ดร.อังสนา จบปริญญาเอก สาขาการออกแบบสิ่งแวดล้อม (Environmental Design) จากมหาวิทยาลัยเท็กซัส เอแอนด์เอ็ม สหรัฐอเมริกา โดยดุษฎีนิพนธ์มีหัวข้อเกี่ยวกับ การประเมินศักยภาพเพื่อการท่องเที่ยวของเกาะสมุย
เครื่องราชอิสริยาภรณ์

พ.ศ. 2546 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
พ.ศ. 2542 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)
พ.ศ. 2555 –  เหรียญจักรพรรดิมาลา (ร.จ.พ.)
หลังกับ

| หลังกับ |
| --- | --- |

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Monocots
ไม่ได้จัดลำดับ:: Commelinids
อันดับ:: Arecales
วงศ์:: Arecaceae
สกุล:: Arenga
สปีชีส์:: A.  obtusifolia
ชื่อทวินาม
Arenga obtusifolia 

หลังกับ (ชื่อวิทยาศาสตร์:  Arenga obtusifolia) เป็นพืชในวงศ์ปาล์ม ในอินโดนีเซียเรียกลังกับ ในมาเลเซียเรียกรังกับหรือปังกับ เป็นปาล์มกอ ออกดอกได้ตลอดปี ไม่ตายหลังออกดอก มีไหลในส่วนโคนต้น ใบประกอบขนนก ใบย่อยประมาณ 8 ใบ ขอบใบเป็นรอยแหว่งห่าง ๆ ดอกช่อ ช่อดอกเพศผู้เหมือนช่อดอกตัวเมีย ผลกลมรี รูปไข่ สีแดงเข้ม กระจายพันธุ์ในไทย กัมพูชา มาเลเซีย เกาะสุมาตรา และเกาะชวา สามารถปาดช่อดอกเพื่อเก็บน้ำหวานมาผลิตน้ำตาลได้ โดยปาดช่อดอกตัวผู้ ยอดอ่อนรับประทานได้ ใบใช้มุงหลังคา ทำเครื่องจักสาน ผลเป็นพิษ เปลือกผลมีแคลเซียมออกซาเลต ใช้ปลูกเป็นไม้ประดับได้
หลังสวน

หลังสวน อาจหมายถึง
อำเภอหลังสวน ใน จังหวัดชุมพร
แม่น้ำหลังสวน ใน จังหวัดชุมพร
เทศบาลเมืองหลังสวน ใน อำเภอหลังสวน
ตำบลหลังสวน ใน อำเภอหลังสวน
จังหวัดหลังสวน
สถานีรถไฟหลังสวน
ถนนหลังสวน
ถนนหลังสวนลุมพินี (เขตปทุมวัน) ใน กรุงเทพมหานคร
ถนนหลังสวนจตุจักร (เขตจตุจักร) หรือชื่ออย่างเป็นทางการว่า ถนนกำแพงเพชร 3
หลังสวน พันธ์ยุทธภูมิ อดีตนักมวยไทยชื่อดัง เจ้าของฉายา "ขุนเข่าไร้น้ำใจ"
อังสะ

อังสะ คือผ้าที่ภิกษุสามเณรสวมเฉวียงบ่า เรียกว่า ผ้าอังสะ
อังสะ เป็นผ้าที่มีลักษณะเหมือนสไบเฉียงของผู้หญิง คือมีบ่าด้านเดียว เย็บติดกันด้านหนึ่ง อีกด้านหนึ่งติดกระดุมบ้าง ติดสายสำหรับผูกให้กระชับในเวลาสวมบ้าง ติดกระเป๋าไว้ด้านหน้าบ้าง ด้านที่เย็บติดกันบ้าง เวลาใช้ สวมปืดบ่าซ้าย เปิดบ่าขวา
อังสะ มีคติเหมือนเสื้อกล้ามหรือเสื้อชั้นใน ใช้สวมใส่ขณะอยู่ตามลำพังหรือทำงานเพื่อไม่ให้ดูเปลือยกายท่อนบน สมัยพุทธกาลไม่ปรากฏว่ามีการใช้ผ้าอังสะ แม้ในประเทศไทย พระสงฆ์สมัยเก่าก็ไม่นิยมสวมอังสะ คงถือคติแบบชายไทยสมัยโบราณที่ไม่นิยมสวมเสื้อเวลาอยู่ตามลำพัง
อังสะ มิใช่บริขารของภิกษุ สามเณรแต่เดิม เป็นของภิกษุณี สามเณรี และสิกขมานาเนื่องจากเป็นสตรีจึงต้องมีเสื้อหรืออังสะใส่เพื่อปกปิดถันเอาไว้ และยังมีผ้าพันถัน รวมถึงผ้านิสีทนะผ้า3ชาย (ที่มักอธิบายกันว่าเป็นผ้าปูนั่งหรือสันถัต) นุ่งเช่นเดียวกับผ้าเตี่ยว (เหมือนกางเกงใน) เมื่อมีประจำเดือนจะใช้ห่อผ้าซับเลือด (ดุจผ้าอนามัยสมัยนี้)
ดูเพิ่ม

สถานีย่อย:พระพุทธศาสนา
อักษรจูร์เชน

อักษรจูร์เชน ประดิษฐ์โดย วันยัน ซิยิน เมื่อ พ.ศ. 1663 ใช้เป็นทางการเมื่อ พ.ศ. 1665 ต้นแบบมาจากอักษรคีตันและอักษรจีน พบอักษรนี้ ในเอกสารและจารึก ของจักรวรรดิจูร์เชน เอกสารสมัยราชวงศ์หมิง และจารึกสมัยราชวงศ์หมิง อายุราวพ.ศ. 1956
ชาวจูร์เชนอาศัยอยู่ทางตะวันออกเฉียงเหนือของแมนจูเรียมาก่อนพ.ศ. 1600 ในพ.ศ. 1658 ได้ปกครองดินแดนกว้างขวาง ทางภาคเหนือของจีน รวมทั้งเขตของชาวคีตัน และตั้งราชวงศ์จินขึ้น ราชวงศ์จินเสียให้มองโกลเมื่อพ.ศ. 1777 ชาวจูร์เชนเป็นที่รู้จักอีกครั้ง ในนามชาวแมนจู เมื่อเข้าปกครองประเทศจีน ทั้งประเทศ และตั้งราชวงศ์ชิงขึ้น
ลักษณะ

อักษรจูร์เชนมี 720 ตัว เป็นผสมของรูปอักษร ที่แสดงคำและการออกเสียง คำประสมใช้อักษร 2 ตัวขึ้นไปประสมกัน
ใช้เขียน

ภาษาจูร์เชน/แมนจู มีชาวแมนจู 9 ล้านคนทางตะวันออกเฉียงเหนือของจีน แต่มีผู้พูดภาษาแมนจูเพียง 70 – 1,000 คน ส่วนใหญ่ใช้ภาษาจีนกลาง ในซินเกียงทางตะวันตกของจีน มีชาวซิโบราว 27,000 คน พูดภาษาใกล้เคียงกับภาษาแมนจู ชาวซิโบอพยพเข้าสู่ซินเกียงเมื่อราว พ.ศ. 2307
รายชื่อพืช/ก

รายชื่อพืช เป็นการรวบรวมรายชื่อของพืชทุกวงศ์และสปีชีส์ไว้ เพื่อเป็นการสะดวกต่อค้นหา การศึกษา ค้นคว้าเกี่ยวกับพืช โดยเรียงตามลำดับตัวอักษร  สำหรับผู้ที่จะเพิ่มเติมรายชื่อพืช ขอให้เรียงลำดับตามตัวอักษร เพื่อให้ง่ายต่อการเพิ่มเติมรายชื่อ
| ด ค กสารบัญหน้ารายชื่อพรรณพืช เรียงตามชื่อสามัญหรือชื่อพ้อง ภาษาไทย |
| --- | --- |
 ไม่มีชื่อสามัญไทย  รายชื่อพืช/ก  รายชื่อพืช/ข-ฃ  รายชื่อพืช/ค-ฆ  รายชื่อพืช/ง  รายชื่อพืช/จ  รายชื่อพืช/ฉ  รายชื่อพืช/ช  รายชื่อพืช/ซ  รายชื่อพืช/ฌ ญ ฎ ฏ ฐ ฑ ฒ ณ  รายชื่อพืช/ด  รายชื่อพืช/ต  รายชื่อพืช/ถ  รายชื่อพืช/ท  รายชื่อพืช/ธ  รายชื่อพืช/น  รายชื่อพืช/บ  รายชื่อพืช/ป  รายชื่อพืช/ผ  รายชื่อพืช/ฝ  รายชื่อพืช/พ  รายชื่อพืช/ฟ  รายชื่อพืช/ภ  รายชื่อพืช/ม  รายชื่อพืช/ย  รายชื่อพืช/ร-ล (รวม ฤ ฦ)  รายชื่อพืช/ว  รายชื่อพืช/ศ-ษ  รายชื่อพืช/ส  รายชื่อพืช/ห-ฬ  รายชื่อพืช/อ  รายชื่อพืช/ฮ
ก

| --- | --- |
สโมสรฟุตบอลเอ็บส์ฟลีตยูไนเต็ด

สโมสรฟุตบอลเอ็บส์ฟลีต ยูไนเต็ด คือสโมสรฟุตบอลระดับกึ่งอาชีพในประเทศอังกฤษ ตั้งอยู่ที่เมืองนอร์ทฟลีต เขตเกรฟแชม ในเทศมณฑลเคนต์ ปัจจุบันลงแข่งขันในเนชันนัลลีกเซาท์ ซึ่งเป็นลีกอันดับ 2 ในระดับกึ่งอาชีพ หรือนับเป็นดิวิชัน 6 ในระบบฟุตบอลอังกฤษ มีสนามเหย้าคือสนามสโตนบริดจ์โรด หรือชื่อเรียกตามผู้สนับสนุนว่า คัฟลิงก์ สเตเดียม
เดิมสโมสรมีชื่อว่า เกรฟเซนด์ แอนด์ นอร์ทฟลีต ต่อมาในเดือนพฤษภาคม ค.ศ. 2007 ได้เปลี่ยนชื่อเป็น เอ็บส์ฟลีต ยูไนเต็ด ก่อนจะถูกเว็บไซต์ myfootballclub.co.uk ซื้อหุ้นส่วนใหญ่ของสโมสรไปบริหาร โดยให้สมาชิกมีส่วนร่วมโหวตในการบริหารกิจการต่างๆของสโมสร ทั้งด้านการซื้อขายผู้เล่น รวมถึงการจ่ายค่าจ้างของนักฟุตบอลภายในสโมสร
ในปี ค.ศ. 2013 บริษัท เคอีเอ็ช สปอร์ต จำกัด ซึ่งเป็นบริษัทของประเทศคูเวต ได้เข้าถือครองกิจการของสโมสร และบริหารมาจนถึงปัจจุบัน
ประวัติ

สโมสรก่อตั้งขึ้นในปี ค.ศ. 1946 หลังสงครามโลกครั้งที่สองสิ้นสุดลง ในชื่อสโมสรฟุตบอลเกรฟเซนด์ แอนด์ นอร์ทฟลีต โดยเกิดจากการควบรวมกิจการของ 2 สโมสรฟุตบอลที่ตั้งอยู่ในเขตเกรฟแชม เทศมณฑลเคนต์ อันได้แก่ สโมสรฟุตบอลเกรฟเซนด์ ยูไนเต็ด (ก่อตั้งในปี ค.ศ. 1893) และสโมสรฟุตบอลนอร์ทฟลีต ยูไนเต็ด (ก่อตั้งในปี ค.ศ. 1890)
หลังจากการรวมกิจการ สโมสรฟุตบอลเกรฟเซนด์ แอนด์ นอร์ทฟลีต เลือกใช้สีเสื้อแข่งชุดเหย้าเป็นสีแดงและขาว ตามรูปแบบเดิมของสโมสรฟุตบอลนอร์ทฟลีต ยูไนเต็ด รวมถึงยังคงใช้สนามกีฬาสโตนบริดจ์โรด ของนอร์ทฟลีต ยูไนเต็ด เป็นสนามเหย้าของทีม
สำหรับผู้เล่นที่เป็นที่จดจำของสโมสรได้แก่รอย ฮอดจ์สัน ซึ่งต่อมาได้กลายเป็นผู้จัดการทีมให้กับอินเตอร์ มิลาน, ลิเวอร์พูล, เวสต์บรอมวิช อัลเบียน, ทีมชาติอังกฤษ และคริสตัล พาเลซ โดยฮอดจ์สัน เล่นในตำแหน่งกองหลังให้กับสโมสรในช่วงฤดูกาล 1969–1971
ปี ค.ศ. 1979 เกรฟเซนด์ แอนด์ นอร์ทฟลีต ได้เป็นหนึ่งในสโมสรที่ร่วมก่อตั้งอลิอันซ์ พรีเมียร์ลีก (ต่อมาเปลี่ยนชื่อเป็น คอนเฟอเรนซ์ ลีก และเปลี่ยนชื่อเป็น เนชันนัลลีก ในปัจจุบัน) ซึ่งเป็นลีกสูงสุดในระดับฟุตบอลกึ่งอาชีพของประเทศอังกฤษ แต่กลับต้องตกชั้นลงไปแข่งขันในเซาท์เทิร์น พรีเมียร์ลีก ซึ่งเป็นลีกสมัครเล่นในอีก 3 ฤดูกาลต่อมา
ในฤดูกาล 1997–98 สโมสรฟุตบอลเกรฟเซนด์ แอนด์ นอร์ทฟลีต ย้ายจากเซาท์เทิร์น พรีเมียร์ลีก มาแข่งขันในอิสต์เมียน ลีก ระดับ พรีเมียร์ ดิวิชัน และสามารถคว้าแชมป์ได้เมื่อจบฤดูกาล 2001–02 ทำให้ได้เลื่อนชั้นกลับขึ้นมาแข่งขันในระดับคอนเฟอเรนซ์ ลีก ต่อมาในเดือนพฤษภาคม ค.ศ. 2007 สโมสรได้เปลี่ยนชื่อเป็น สโมสรฟุตบอลเอ็บส์ฟลีต ยูไนเต็ด
ประวัติ > MyFootballClub เข้าถือครองกิจการ

เดือนพฤศจิกายน ค.ศ. 2007 เว็บไซต์ MyFootballClub ได้เข้าถือหุ้นกว่า 75% ของสโมสร เป็นมูลค่าประมาณ 700,000 ปอนด์สเตอร์ลิง ด้วยวิธีการระดมทุนจากสมาชิกกว่า 27,000 คน และได้เข้ามาบริหารสโมสร โดยให้สมาชิกมีส่วนร่วมโหวตในการตัดสินใจดำเนินการในเรื่องสำคัญต่างๆของสโมสร เช่นการเลือกซื้อตัวผู้เล่น , การกำหนดค่าจ้างของผู้เล่น รวมถึงการเลือกตัวผู้จัดการทีม
ในฤดูกาล 2007–08 อันเป็นฤดูกาลแรกในการบริหารกิจการของ MyFootballClub สโมสรสามารถคว้าแชมป์ เอฟเอ โทรฟี ได้สำเร็จ โดยในรอบชิงชนะเลิศที่สนามกีฬาเวมบลีย์ สโมสรสามารถเอาชนะ สโมสรฟุตบอลทอร์คีย์ ยูไนเต็ด 1–0 ทำให้เป็นสโมสรฟุตบอลที่มาจากเทศมณฑลเคนต์ ทีมแรกที่สามารถคว้าแชมป์ได้ในรายการนี้ อย่างไรก็ตามในฤดูกาล 2009–10 สโมสรทำผลงานได้อย่างย่ำแย่จนต้องตกชั้นอีกครั้งหนึ่ง และกลับลงไปแข่งขันในระดับคอนเฟอเรนซ์ เซาท์
หลังตกชั้นลงมาแข่งขันในคอนเฟอเรนซ์ เซาท์ สโมสรใช้เวลาเพียงแค่ฤดูกาลเดียวก็สามารถเลื่อนชั้นกลับขึ้นมาเล่นในระดับคอนเฟอเรนซ์ พรีเมียร์ ได้อีกครั้งเมื่อสามารถเอาชนะสโมสรฟุตบอลฟาร์นโบโร ได้ 4–2 ในรอบเพลย์ออฟ
ในเดือนธันวาคม ค.ศ. 2011 สโมสรประสบปัญหาหนี้สินและการขาดสภาพคล่องทางการเงิน รวมถึงมียอดผู้ชมในสนามที่ลดน้อยลง  ก่อนที่ในฤดูกาล 2012–13 สโมสรจะตกชั้นลงไปแข่งขันในคอนเฟอเรนซ์ เซาท์ อีกครั้ง และมีการขายสโมสรในเวลาต่อมา
ประวัติ > ถูกบริหารโดยกลุ่มทุนจากคูเวต

ในเดือนพฤษภาคม ค.ศ. 2013 เคอีเอช สปอร์ตส์ ซึ่งเป็นกลุ่มบริษัทจากประเทศคูเวต ที่เคยบริหารสโมสรฟุตบอลชาร์ลตันแอธเลติก ได้ซื้อกิจการของสโมสรต่อจาก MyFootballClub พร้อมทั้งชำระหนี้และเพิ่มงบประมาณในการบริหารทีม
ในการแข่งขันคอนเฟอเรนซ์ เซาท์ ฤดูกาล 2013–14 สโมสรจบฤดูกาลด้วยอันดับ 4 และได้แข่งในรอบเพลย์ออฟเพื่อเลื่อนชั้น โดยในการแข่งขันรอบเพลย์ออฟสโมสรสามารถเข้าถึงรอบชิงชนะเลิศ แต่ก็ต้องพ่ายแพ้ให้กับ สโมสรฟุตบอลโดเวอร์ แอธเลติก 1–0 ทำให้พลาดโอกาสเลื่อนชั้นอย่างน่าเสียดาย ต่อมาในฤดูกาล 2015–16 สโมสรสามารถคว้าตำแหน่งรองแชมป์ได้สำเร็จ แต่กลับต้องพ่ายแพ้ให้กับ เมดสโตน ยูไนเต็ด​ ในการแข่งขันเพลย์ออฟรอบชิงชนะเลิศอีกครั้งหนึ่ง
ในฤดูกาล 2016–17 สโมสรสามารถคว้าตำแหน่งรองแชมป์ได้เป็นปีที่ 2 ติดต่อกัน โดยในการแข่งขันเพลย์ออฟรอบชิงชนะเลิศ สโมสรสามารถเอาชนะสโมสรฟุตบอลเชล์มฟอร์ด ซิตี ได้ 2–1 และได้เลื่อนชั้นขึ้นไปแข่งขันในเนชันนัลลีก
เกียรติประวัติ

เซาท์เทิร์น ลีก
แชมป์: ฤดูกาล 1957–58
เซาท์เทิร์น ลีก (เซาท์ อีส ดิวิชัน)
รองแชมป์: ฤดูกาล 1958–59
เซาท์เทิร์น ลีก (ดิวิชัน วัน เซาท์)
แชมป์: ฤดูกาล 1974–75
เซาท์เทิร์น ลีก (เซาท์เทิร์น ดิวิชัน)
แชมป์: ฤดูกาล 1993–94
รองแชมป์: ฤดูกาล 1988–89
อิสต์เมียน ลีก (พรีเมียร์ ดิวิชัน)
แชมป์: ฤดูกาล 2001–02
เนชันนัลลีกเซาท์
รองแชมป์: ฤดูกาล 2015–16 , 2016–17
ชนะเพลย์ออฟ: ฤดูกาล 2010–11, 2016–17
เซาท์เทิร์นลีก คัพ
แชมป์: ฤดูกาล 1977–78
เอฟเอ โทรฟี
แชมป์: ฤดูกาล 2007–08
เคนต์ ซีเนียร์ คัพ
แชมป์: ฤดูกาล 1948–49, 1952–53, 1980–81, 1999–2000, 2000–01, 2001–02, 2007–08, 2013–14
รองแชมป์: ฤดูกาล 1947–48, 1976–77, 1990–91, 2005–06
ผู้บริหารและเจ้าหน้าที่

2017
| ตำแหน่ง | สัญชาติ | ชื่อ |
| --- | --- | --- |
| ประธานสโมสร |  | อับดุลลอฮ์ อัลฮูไมดี |
| รองประธานสโมสร |  | ปีเตอร์ วานีย์ |
| ผู้อำนวยการ |  | สจ๊วต บัตเลอร์-กัลลี |
| ผู้อำนวยการกิตติมศักดิ์ |  | เจสซิกา แม็คควีน |
| ผู้จัดการทั่วไป |  | เดวิด อาร์เชอร์ |
| เลขานุการ |  | ปีเตอร์ แดนซีย์ |
| ผู้จัดการฝ่ายการเงิน |  | เชอร์รีล วันเลส |
| ผู้จัดการทีม |  | ดาร์รีล แม็คมาฮอน |
| ผู้ช่วยผู้จัดการทีม |  | สตีฟ กริตต์ |
| โค้ช |  | เดวิด จุ๊พพ์ |
| โค้ชผู้รักษาประตู |  | ไมเคิล จอร์แดน |
| นักกายภาพบำบัด |  | เจมี ครอสเวลล์ |
| นักกายภาพบำบัด |  | ลูอิส ฮาร์ดส์ |
ผู้เล่น > ผู้เล่นปัจจุบัน

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
แหล่งข้อมูลอื่น

สโมสรฟุตบอลเอ็บส์ฟลีตยูไนเต็ด ที่เฟซบุ๊ก
↑  "Congratulations Roy! Former Fleet player becomes England manager – Ebbsfleet United Football Club : Official Website". Ebbsfleetunited.co.uk. 2012-05-02. สืบค้นเมื่อ 2014-08-23.
↑  Rundle, Richard. "1979–1980 Alliance Premier League". Football Club History Database. สืบค้นเมื่อ 29 December 2007.
↑  Rundle, Richard. "1982–1983 Alliance Premier League". Football Club History Database. สืบค้นเมื่อ 29 December 2007.
↑  http://news.bbc.co.uk/sport2/hi/football/teams/g/gravesend_and_northfleet/6614375.stm
↑  http://www.bbc.co.uk/sport/football/16316977
↑  "Ebbsfleet United". FootballSquads. สืบค้นเมื่อ 13 April 2018.
↑  "Playing Squad". Ebbsfleet United Official Site. คลังข้อมูลเก่าเก็บจากแหล่งเดิมเมื่อ 2018-07-01. สืบค้นเมื่อ 13 April 2018.
เอ็บส์ฟลีต ยูไนเต็ด แข่งขันกับ สแตฟฟอร์ด เรนเจอร์ส ที่สนามสโตนบริดจ์ โรด ,พฤศจิกายน ค.ศ. 2007
กองเชียร์ของเอ็บส์ฟลีต ยูไนเต็ด ในนัดชิงชนะเลิศ เอฟเอ โทรฟี ฤดูกาล 2007–08 ที่สนามกีฬาเวมบลีย์ , เดือนพฤษภาคม ค.ศ. 2008
หลังคาทรงปั้นหยา

บังกะโลในชิคาโก มีรูปแบบหลังคาทรงปั้นหยา
หลังคาทรงปั้นหยา เป็นประเภทของหลังคาที่ทุกด้านลาดไหลลงสู่ผนัง โดยมักมีความชันไหลเอียงเท่ากัน หลังคาทรงปั้นหยาของบ้านทรงสี่เหลี่ยมผืนผ้า จะมีสามเหลี่ยม 2 ด้าน และมีสี่เหลี่ยมคางหมู 2 ด้าน ซึ่งเกือบทั้งหมดจะต้องมีความลาดเอียงเดียวกัน เพื่อให้สมดุลกัน หลังคาทรงปั้นหยาสามารถมีรางใต้รอบทุกด้านได้ นอกจากนี้หลังคาทรงปั้นหยายังสามารถมีหน้าต่างยื่นออกมาจากหลังคาในด้านที่ลาดเอียงได้
หลังสวน พันธ์ยุทธภูมิ

| หลังสวน พันธ์ยุทธภูมิ |
| --- | --- |
เกิด: ปิ่นทอง วงศ์ปัญญา 1 กุมภาพันธ์ พ.ศ. 2510 (57 ปี) จังหวัดพะเยา
ชื่ออื่น: ขุนเข่าไร้น้ำใจ
สถิติ
น้ำหนัก: 51 kg (112 lb; 8.0 st)
ส่วนสูง: 1.68 m (5 ft 6 in)
รูปแบบการชก: มวยเข่า
 
สถิติขึ้นชก
ชกทั้งหมด: 111
ชนะน็อก: 7
ไม่มีการตัดสิน: 1
 
หลังสวน พันธ์ยุทธภูมิ (เกิด 1 กุมภาพันธ์ 2510) เป็นอดีตยอดมวยไทย เขาได้รับเลือกให้เป็นนักมวยไทยยอดเยี่ยม เมื่อปี 2530 นอกจากนี้เขายังเป็นแชมป์ของสนามมวยลุมพินี 3 รุ่นในยุคทองของมวยไทยอีกด้วย
ประวัติและอาชีพ

ปิ่นทอง วงษ์ปัญญา เริ่มฝึกมวยไทยเมื่ออายุ 14 ปี ก่อนเข้าร่วมค่ายพันธ์ยุทธภูมิ ในปี 2527 โดยใช้ชื่อว่า ปิ่นทอง พันธ์ยุทธภูมิ หลังจากนั้นได้เปลี่ยนชื่อเป็น หลังสวน พันธ์ยุทธภูมิ เนื่องจากหลังสวนตัวจริงป่วยไม่สามารถขึ้นเวทีชกได้ ปิ่นทองจึงสวมชื่อชกแทนและใช้ชื่อนี้จนกระทั่งแขวนนวม หลังสวนชกที่กรุงเทพฯ นานถึง 10 ปี จนได้รับสมญานามว่า "ขุนเข่าไร้น้ำใจ" จากการตีเข่าอย่างไม่หยุดยั้งใส่ฮิปปี้ สิงห์มณี อดีตยอดมวยไทยอีกคนหนึ่ง จนฮิปปี้ร้องไห้กลางเวที
ในปี 2530 หลังสวนชก 10 ครั้ง ชนะ 9 ครั้ง ผลงานครั้งนี้เพียงพอที่จะทำให้เขาได้รับรางวัลนักมวยไทยยอดเยี่ยมแห่งปีของสมาคมนักเขียนกีฬาแห่งประเทศไทย ในปีเดียวกันนั้นเองเขาคว้าแชมป์สนามมวยลุมพินีครั้งแรกในรุ่น 108 ปอนด์ที่ว่าง โดยเอาชนะเด่นเหนือ เด่นโมฬี หลังสวนยังคว้าแชมป์สนามมวยลุมพินีอีก 2 รุ่น คือ 112 และ 115 ปอนด์ในปีต่อมา รวมถึงแชมป์โลกที่เขาคว้ามาได้ระหว่างการชกที่สหรัฐอเมริกา หลังสวนเป็นนักมวยที่มีชื่อเสียงในยุคนั้นและได้รับค่าตัวสูงถึง 250,000 บาท หลังสวนสามารถเอาชนะนักมวยชื่อดังในยุคของเขาได้ เช่น ฮิปปี้ สิงห์มณี, แสนเมืองน้อย ลูกเจ้าพ่อมเหศักดิ์, เจริญทรัพย์ เกียรติบ้านช่อง, คฤหาสน์ ส.สุภาวรรณ, วีระพล สหพรหม และวังจั่นน้อย ส.พลังชัย
หลังจากที่เขาแขวนนวม หลังสวนก็ไปเป็นเทรนเนอร์ที่ประเทศญี่ปุ่น เขากลับมาเมืองไทยและไปสอนอยู่ที่ค่ายสุวรรณคีรี จังหวัดพะเยาซึ่งเป็นจังหวัดบ้านเกิดของเขา
อัมรินทร์ คอมันตร์

อัมรินทร์ คอมันตร์ นักธุรกิจระหว่างประเทศชาวไทยที่มีบทบาทเคลื่อนไหวทางการเมือง
นายอัมรินทร์ เกิดเมื่อวันที่ 26 พฤศจิกายน พ.ศ. 2482 เป็นบุตรชายเพียงคนเดียวของนายอาบ คอมันตร์  และนางปทุม คอมันตร์ จบการศึกษาระดับมัธยมศึกษาจากโรงเรียนอัสสัมชัญ ระดับอุดมศึกษา คณะนิติศาสตร์ มหาวิทยาลัยธรรมศาสตร์ และปริญญาโท สาขากฎหมายระหว่างประเทศ มหาวิทยาลัย American University วอชิงตัน ดี.ซี.
นายอัมรินทร์เริ่มเคลื่อนไหวทางการเมืองครั้งแรกในช่วงปลายสมัยรัฐบาลนายชวน หลีกภัย 2 ในเรื่องการต่อต้านกฎหมาย 11 ฉบับ ที่เรียกกันว่า "กฎหมายขายชาติ" ร่วมกับนายณรงค์ โชควัฒนา และนายประชัย เลี่ยวไพรัตน์
จนกระทั่งรัฐบาล พ.ต.ท.ทักษิณ ชินวัตร 1 นายอัมรินทร์ได้ร่วมกับหลายบุคคลในสังคม เช่น นายประชัย เลี่ยวไพรัตน์, นายประพันธ์ คูณมี, น.ต.ประสงค์ สุ่นศิริ, นายเอกยุทธ อัญชันบุตร ก่อตั้งกลุ่มประชาชนเพื่อชาติและราชบัลลังก์ มีเป้าหมายในการโค่นล้มรัฐบาลของพ.ต.ท.ทักษิณ โดยมีกิจกรรมการชุมนุมที่ท้องสนามหลวง เมื่อกลางเดือนกันยายน พ.ศ. 2547 แต่ไม่ประสบความสำเร็จ
ระหว่างนี้นายอัมรินทร์ได้เดินทางไปที่ประเทศอาร์เจนตินาร่วมกับ ร.ต.อ.ดร.นิติภูมิ นวรัตน์ เพื่อจัดทำสารคดีพิเศษเกี่ยวกับการล่มสลายทางเศรษฐกิจของประเทศอาร์เจนตินาเพราะนโยบายประชานิยม ซึ่งสารคดีชุดนี้ได้ออกมาเผยแพร่อย่างกว้างขวางในช่วงวิกฤตการณ์การเมืองในประเทศไทย พ.ศ. 2548-2552
ในการชุมนุมขับไล่ พ.ต.ท.ทักษิณ ชินวัตร ของพันธมิตรประชาชนเพื่อประชาธิปไตยในปี พ.ศ. 2549 นายอัมรินทร์เป็นบุคคลหนึ่งที่ได้ขึ้นเวทีปราศรัยหลายต่อหลายครั้ง ร่วมกับนายประชัยและร.ต.อ.ดร.นิติภูมิ
หลังการรัฐประหารเมื่อวันที่ 19 กันยายน พ.ศ. 2549 แล้ว นายอัมรินทร์ได้ร่วมกับนายประชัยก่อตั้งพรรคมัชฌิมาธิปไตยขึ้น โดยนายอัมรินทร์มีตำแหน่งเป็นรองหัวหน้าพรรค และลงสมัครรับเลือกตั้งสมาชิกสภาผู้แทนราษฎร แบบสัดส่วน ในเขต 6 (กรุงเทพมหานคร, สมุทรปราการ, นนทบุรี) แต่ไม่ได้รับการเลือกตั้ง
ซึ่งก่อนหน้านั้นในการเลือกตั้งเมื่อปี พ.ศ. 2544 นายอัมรินทร์ก็เคยลงเลือกตั้งมาแล้วในแบบบัญชีรายชื่อ สังกัดพรรคประชากรไทย โดยอยู่ในลำดับที่ 18 และก็ไม่ได้รับการเลือกตั้ง
และกลับมาเคลื่อนไหวอีกครั้งในการชุมนุมของพันธมิตรประชาชนเพื่อประชาธิปไตย ในปี พ.ศ. 2551
ชีวิตส่วนตัวสมรสกับนางเดือนฉาย คอมันตร์
แหล่งข้อมูลอื่น

อัมรินทร์ซัด 5ปี ทักษิณบริหารสมบัติชาติเข้ากระเป๋าตัวเอง
การปราศรัยบนเวทีพันธมิตรฯ
อักษรจีนตัวเต็ม

| อักษรจีนตัวเต็ม  |
| --- | --- |

ชนิด:  อักษรภาพ 
ช่วงยุค: คริสต์ศตวรรษที่ 5
ทิศทาง: ซ้ายไปขวา 
ภาษาพูด: ภาษาจีน ใช้เป็นอักษรทางการใน   ไต้หวัน     ฮ่องกง     มาเก๊า 
อักษรที่เกี่ยวข้อง
ระบบแม่: อักษรจารึกบนกระดองเต่า (เจี๋ยกู่เหวิน)อักษรตราประทับ (จว้านซู)อักษรไพร่ (ลี่ซู)อักษรจีนตัวเต็ม
ระบบลูก:   จีนตัวย่อ  คันจิ  ฮันจา  จื๋อโนม  จู้อิน  คีตัน  สือดิบผู้จ่อง 
ISO 15924
ISO 15924: Hant (502), ​Han (Traditional variant)
 บทความนี้ประกอบด้วยสัญกรณ์การออกเสียงในสัทอักษรสากล (IPA) สำหรับคำแนะนำเบื้องต้นเกี่ยวกับสัญลักษณ์ IPA โปรดดู วิธีใช้:สัทอักษรสากล  สำหรับความแตกต่างระหว่าง [ ], / / และ ⟨ ⟩ ดูที่ สัทอักษรสากล § วงเล็บเหลี่ยมและทับ
Hànzì ฮั่นจื้อ แปลว่า ตัวอักษรจีน เขียนด้วยอักษรจีนตัวเต็ม
อักษรจีนตัวเต็ม เป็นหนึ่งในสองรูปแบบอักษรจีนมาตรฐานที่ใช้กันทั่วโลกในปัจจุบัน ปรากฏครั้งแรกในสมัยราชวงศ์ฮั่น (พ.ศ. 337 - 763) อักษรจีนตัวเต็มนั้นสามารถพบได้ในพจนานุกรมคังซี รูปทรงที่ทันสมัยของตัวอักษรจีนดั้งเดิมปรากฏตัวครั้งแรกพร้อมกับการเกิดขึ้นของอักษรไพร่ (อักษรจีนแบบลี่ซู) ของราชวงศ์ฮั่น ตัวอักษรแบบดั้งเดิมได้รับการปรับปรุงให้มีเสถียรภาพมากขึ้นหรือน้อยลงตั้งแต่ศตวรรษที่ 5 (ในช่วงราชวงศ์เหนือใต้)
อักษรจีนตัวเต็มได้ใช้เป็นอักษรทางการใน สาธารณรัฐจีน (ไต้หวัน) ฮ่องกง มาเก๊า และชุมชนชาวจีนโพ้นทะเลบางชุมชน
ที่ต้องเรียกว่าอักษรจีนตัวเต็ม หรืออักษรจีนดั้งเดิม ก็เพื่อให้แตกต่างจากอักษรจีนมาตรฐานอีกรูปแบบหนึ่งที่ใช้ในปัจจุบัน นั่นคือ อักษรจีนตัวย่อ ซึ่งประดิษฐ์และเริ่มใช้โดยรัฐบาลพรรคคอมมิวนิสต์จีนของ สาธารณรัฐประชาชนจีน (จีนแผ่นดินใหญ่) ใน พ.ศ. 2492 อักษรจีนตัวย่ออย่างแพร่หลาย ส่วนอักษรจีนตัวย่อ ใช้กันใน สาธารณรัฐประชาชนจีน สิงคโปร์ และชุมชนชาวจีนโพ้นทะเลบางชุมชนที่เริ่มตั้งชุมชนหลังการใช้อักษรจีนตัวย่ออย่างแพร่หลาย อย่างไรก็ตาม ชาวไทยเชื้อสายจีนส่วนมากยังคงใช้อักษรจีนตัวเต็มเป็นหลัก แต่สำหรับการสอนภาษาจีนตามสถานศึกษาในประเทศไทยส่วนมากจะใช้อักษรจีนตัวย่อ เพื่อให้เป็นแบบแผนเดียวกันกับสาธารณรัฐประชาชนจีน